จากการคาดเดาในคราวแรก เข้าใจว่าราเมนที่นี่คงเป็นสไตล์ญี่ปุ่นแท้ เพราะตอนที่ห้างเปิดใหม่ๆ ทางร้านได้โปรโมทว่ามีเชฟญี่ปุ่น 2 คนมาปรุงราเมนสูตรพิเศษให้กับลูกค้าได้รับประทาน (ซึ่งตอนนี้มีแบบที่โฆษณาหรือเปล่าไม่ทันสังเกต) บรรยากาศร้านโดยรวมถือว่าดูเรียบง่าย เก๋ไก๋ ตกแต่งสไตล์ญี่ปุ่น ได้บรรยากาศดี  พนักงานจะส่งเสียงเจี้ยวจ๊าวเป็นภาษาญี่ปุ่น บนโต๊ะจะมีเตาแบนๆ เอาไว้ให้เราอุ่นน้ำซุปราเมงได้เองด้วย  

เท่าที่ลองชิม ถือว่าเส้นเหนียวนุ่มกำลังดี แต่น้ำซุปออกจะเค็มมากๆ  ซึ่งไม่แน่ใจว่าเป็นสูตรญี่ปุ่นหรือสูตรเฉพาะอะไรของทางร้านหรือเปล่า  แต่ส่วนตัวผมว่าไม่ค่อยถูกปากคนไทยอย่างเราๆ เท่าไรนัก (หรือผมกินไม่เป็นหว่า)  ซึ่งรู้สึกไม่ค่อยปลื้มเท่าไหร่  มาลองให้รู้ รู้แล้วก็พอ แค่นี้แหละที่อยากแนะนำ 